wickkiey/tamil-wikipedia-markdown huggingface dataset:
# பிராவ்தா


**பிராவ்தா** (ரஷ்ய மொழி: Правда, "உண்மை"; உச்சரிப்பு:ப்ராவ்தா) சோவியத் ஒன்றியத்தில் இருந்து வெளியான ஒரு முன்னணி நாளிதழ் ஆகும். சோவியத் கம்யூனிஸ்ட் கட்சியின் உத்தியோகபூர்வ இதழாக 1918 - 1991 ஆண்டுகளில் வெளிவந்தது. இப்பத்திரிகை பின்னர் 1991இல் அதிபர் போரிஸ் யெல்ட்சினினால் நிறுத்தப்பட்டது. ஆனால் இதே பெயரில் ரஷ்யாவில் முன்னாள் ப்ராவ்தா ஊழியர்களினால் இப்பத்திரிகை வெளியிடப்பட்டுவருகிறது. முன்னைய ப்ராவ்தா பத்திரிகை பனிப்போர்க் காலத்தில் மேற்குலகில் மிகவும் புகழ்பெற்றிருந்தது.  

## வியென்னா *ப்ராவ்தா*
லியோன் த்ரொட்ஸ்கி பிராவ்தா என்ற பெயரில் முதன் முதலாக ரஷ்யப் பாட்டாளி மக்களுக்காக ரஷ்ய ஜானநாயக சோஷலிசப் பத்திரிகையாக ஆரம்பித்தார். ரஷ்யாவில் தணிக்கையைத் தவிர்ப்பதற்காக ஆஸ்திரியாவின் வியென்னாவில் அச்சிடப்பட்டு ரஷ்யாவில் விநியோகிக்கப்பட்டது. அக்டோபர் 3, 1908 இல் முதலிதழ் வெளியானது. இது பின்னர் ஜனவரி 1910 ஆம் ஆண்டிலிருந்து ரஷ்ய சமூக ஜனநாயக தொழிற் கட்சியின் பத்திரிகையாக வெளிவர ஆரம்பித்தது. கட்சியில் இருந்த உட்பூசல் காரணமாக இப்பத்திரிகை பின்னர் ஏப்ரல் 22, 1912 இதழுடன் நிறுத்தப்பட்டது.  

## 1917 புரட்சிக்கு முன்னர் ப்ராவ்தா
கட்சியின் லெனின் ஆதரவான போல்ஷெவிக் பகுதியினர் செயின்ட் பீற்றர்ஸ்பேர்க் நகரில் இருந்து டிசம்பர் 1910 இல் *ஸ்வெஸ்தா* என்ற வார இதழை ஆரம்பித்தனர். இது பின்னர் வாரத்தில் நாட்களாக வெளியிடப்பட்டு பின்னர் நாளிதழாக்கப்பட்டது.  

ஏப்ரல் 22, 1912 இல் போல்ஷெவிக்குகளினால் *ப்ராவ்தா* இதழ் அரசாங்கத் தணிக்கையுடன் வெளியிடப்பட்டது. இது பின்னர் ஜூலை, 1914 ஆம் ஆண்டில் முதலாம் உலகப் போரின்போது அரசினரால் மூடப்பட்டது. அடுத்த இரண்டு வருடங்களில் இப்பத்திரிகை 8 வெவ்வேறு பெயர்களில் வெளிவந்தது.:  

- *Рабочая правда* (*றபோச்சயா ப்ராவ்தா*, தொழிலாளிகளின் உண்மை)
- *Северная правда* (*சேவிர்னயா ப்ராவ்தா* வடக்கின் உண்மை)
- *Правда Труда* (*ப்ராவ்தா த்ருதா*, தொழிலின் உண்மை)
- *За правду* (*ச ப்ராவ்து*, உண்மைக்காக)
- *Пролетарская правда* (*ப்ரொலித்தார்ஸ்கயா ப்ராவ்தா*, பாட்டாளிகளின் உண்மை)
- *Путь правды* (*புத்ஸ் ப்ராவ்தி*, உண்மைக்கான வழி)
- *Рабочий* (*ரபோச்சி*, தொழிலாளி)
- *Трудовая правда* (*த்ருதவாயா ப்ராவ்தா*, தொழிலின் உண்மை)

## 1917 புரட்சியின் போது
1917 சோவியத் புரட்சிக்குப் பின்னர் மீண்டும் ப்ராவ்தா வெளிவர ஆரம்பித்து, அக்டோபர் புரட்சியின் பின்னர் 100,000 பிரதிகள் தினமும் விற்பனையாகின.  

## சோவியத் புரட்சியின் பின்னர்
மார்ச் 3, 1918 ஆம் ஆண்டில் சோவியத் யூனியனின் தலைநகரம் மொஸ்கோவுக்கு இடம் மாறியதில் இருந்து ப்ராவ்தா மொஸ்கோவில் இருந்து சோவியத் கம்யூனிஸ்ட் கட்சியின் பத்திரிகையாக வெளிவர ஆரம்பித்தது.  

## சோவியத் ஆளுகைக்குப் பின்
ஆகஸ்ட் 22, 1991இல் அன்றைய ரஷ்ய அதிபர் போரிஸ் யெல்ட்சின் கம்யூனிஸ்ட் கட்சியைத் தடை செய்து அதன் சொத்துக்கள் அனைத்தையும் பறிமுதல் செய்த போது ப்ராவ்தா பத்திரிகையும் மூடப்பட்டது.  

## அடிக்குறிப்புகள்
# இலங்கை சனாதிபதி



**இலங்கை சனாதிபதி** (*President of Sri Lanka*; சிங்களம்: ශ්‍රී ලංකා ජනාධිපති) என்பவர் இலங்கை சனநாயக சோசலிசக் குடியரசின் நாட்டுத் தலைவரும், *சட்டப்படியான* அரசுத் தலைவரும், தலைமை நிர்வாகியும் ஆவார். சனாதிபதி மத்திய அரசாங்கத்தின் முதன்மை நிறைவேற்று அதிகாரியும், இலங்கை ஆயுதப்படைகளின் தலைமைத் தளபதியும் ஆவார்.  

இந்த அலுவலகம் 1972 இல் இலங்கை குடியரசாகிய போது சம்பிரதாயமான குடியரசுத் தலைவராக உருவாக்கப்பட்டது. 1972 வரை, இலங்கை இரண்டாம் எலிசபெத் மகாராணியை நாட்டுத் தலைவராகக் கொண்ட பொதுநலவாய அமைப்பின் கீழ் இலங்கை மேலாட்சி என்ற பெயரில் இருந்தது. 1978 இல் குடியரசுத் தலைவர் பதவி ஒரு நிர்வாகப் பதவியாக மாறியது, அதன் பின்னர் நாட்டின் மிக மேலாதிக்க அரசியல் அலுவலகமாக இருந்து வருகிறது.  

அனுர குமார திசாநாயக்க 2024 செப்டம்பர் 23 முதல் 10-ஆவது (9-ஆவது நிறைவேற்றதிகாரம் கொண்ட) அரசுத்தலைவராகப் பதவியில் உள்ளார்.  

## இலங்கையின் நிறைவேற்றதிகாரம் கொண்ட சனாதிபதி முறைமை
இலங்கை சுதந்திரம் அடைந்தபோது சனாதிபதியொருவர் காணப்படவில்லை. நிறைவேற்றதிகாரம் பிரதமரிடமும் titular அதிகாரம் ஆளுனரிடமும் காணப்பட்டது. 1972 அரசியலமைப்பு சட்டம் ஆளுனரை சனாதிபதி பதவிக்கு மாற்றியது எனினும் சனாதிபதி பதவி அதிகாரங்கள் அற்ற பதவியாகவே காணப்பட்டது. 1978 அரசியலமைச் சட்டத்தில் வெஸ்மினிஸ்டர் முறை பிரெஞ்சு முறையால் மாற்றீடு செய்யப்பட்டது. தனி தேர்தல் மூலம் தெரிவு செய்யப்படும், பாராளுமன்றத்தைச் சாராத நீண்ட ஆட்சிக்காலத்தைக் கொண்ட, அதிகாரம் கொண்ட சனாதிபதி முறை உருவாகப்பட்டது. சனாதிபதி முப்படைகளினதும் கட்டளைத்தளபதியாகவும் நியமிக்கப்பட்டார். பிரதமரை தெரிவு செய்யும் அதிகாரமும், பாராளுமன்றத்தை களைக்கும் அதிகாரமும் வழங்கப்பட்டது.  

இலங்கையின் சனாதிபதி முறைமை பிரான்சின் சனாதிபதி முறைமையைவிட அதிகாரம் கூடியதாக காண்ப்படுகிறது. இலங்கையின் சனாதிபதி இலங்கை அரசின் எல்லா நடைமுறைகளிலும் ஈடுபடக்கூடியதாக உள்ளது. அமைச்சரவை அதிகாரங்களை சனாதிபதி செயளாலருக்கு வழங்குவதன் மூலம் கடந்துச் செல்ல முடியும்.  

சனாதிபதிக்கு எதிராக வழக்குத் தொடரமுடியாது. ஆனால் பாராளுமன்றத்தின் மூன்றில்-இரண்டு பெரும்பான்மையினரின் அதிகாரத்தால் பதவி விழக்க முடியும். நாட்டில் அவசரகாலசட்டத்தை பிரப்பிக்க முடியும் இதன் பொது சனாதிபதிக்கு பாராளுமன்றத்தின் சட்டங்களுக்கு கட்டுப்பட வேண்டிய அவசியமில்லை.  
1994 சனாதிபதி தேர்தலின் போது சந்திரிகா பண்டாரநாயக குமாரதுங்க நிறைவேற்றதிகாரம்　கொண்ட　சனாதிபதவியை　நீக்குவதாக வாக்களித்தார், எனினும் இது நடைமுறை படுத்தவில்லை. இலங்கையில் சனாத்பதிமுறைமை நீக்கபட வேண்டும் என்ற கருத்து வலுத்து வருகின்றது.  
2015.01.08 ஆம் திகதி நடைபெற்ற சனாதிபதித் தேர்தலில் இலங்கையின் 7ஆவது சனாதிபதியாக 51.28% வாக்குகளைப் பெற்று மைத்திரிபால சிரிசேன சனாதிபதியாக 2015.01.09 இல் தெரிவுசெய்யப்பட்டார்.  

## அதிகாரங்களும் விதிமுறைகளும்
- 

## சனாதிபதிகளின் பட்டியல்
;கட்சிகள்  


## கடைசித் தேர்தல்
# சபினா பார்க் அரங்கம்

**சபினா பார்க் மைதானம்** யமேக்காவின் கிங்ஸ்டனில் அமைந்துள்ள துடுப்பாட்ட மைதானமாகும். இது கிங்ஸ்டன் துடுப்பாட்டக் கழகத்தின் மைதானமாகும். கிங்ஸ்டணின் உலர் காலநிலையைக் கொண்டப்பகுதியில் அமைந்துள்ள இம்மைதானம் கரிபியாவில் மிக வேகமான விளையாட்டரங்காக காண்ப்பட்டது.  

1930 இல் மெல்போன் துடுப்பாட்டக் கழகம் மேற்கிந்திய தீவுகளுக்கு சுற்றுப்பிரயானம் மேற்கொண்டப் போது இம்மைதானம் தேர்வுத் துடுப்பாட்ட மைதானமானது.துடுப்பாட்ட வரலாற்றின் முதல் மும்மைச் சதமான அண்டி சண்டமின் 325 ஒட்டங்கள் இம்மைதானத்தில் இங்கிலாந்து எதிர் மேற்கிந்தியத்தீவுகள் அணிக்கிடையான போட்டியில் பெறப்பட்டது. இம்மைதானத்தில் பெறப்பட்ட சர் கார்பீல்ட் சோர்பசனின் 365 ஓட்டங்கள் 36 ஆண்டுகளாக துடுப்பாட்ட வீரர் ஒருவரால் பெறப்பட்ட அதிகூடிய ஓட்டங்களாக காணப்பட்டது. 30,000 பார்வையாளருக்கான வசதிகளைக் கொண்டுள்ளது. யமேக்காவின் மலைத்தொடர்கள் பின்னணியில் உள்ளதோடு இம்மைதானம் துடுப்பாட்ட மைதானங்களில் அழகிய மைதானங்களில் ஒன்றாகும். 2007 உலகக்கோப்பை துடுப்பாட்ட போட்டிகளின் போது பாகிஸ்தான்,அயர்லாந்து, மேற்கிந்தியத்தீவுகள், சிம்பாப்வே துடுப்பாட்ட அணிகள் பங்குபற்றிய குழு D யின் 6 போட்டிகளையும் ஒரு அரை-இறுதி போட்டியையும் இங்கு நடத்தப்பட்டது.
# விக்கிப்பீடியா:ஆண்டு நிறைவுகள்/ஏப்ரல் 1


**ஏப்பிரல் 1**: முட்டாள்கள் நாள்  
- 1867 &ndash; சிங்கப்பூர் பிரித்தானியக் குடியேற்ற நாடாகியது.
- 1873 &ndash; *அட்லாண்டிக்* என்ற பிரித்தானியாவின் நீராவிக் கப்பல் கனடாவில் நோவா ஸ்கோசியாவில் மூழ்கியதில் 547 உயிரிழந்தனர்.
- 1933 &ndash; ஆங்கிலேய துடுப்பாட்ட வீரர் வால்ட்டர் அமொண்ட் 336 நியூசிலாந்துக்கு எதிரான தேர்வுப் போட்டியில் ஆட்டமிழக்காமல் 336 ஓட்டங்களைப் பெற்று சாதனை படைத்தார்.
- 1971 &ndash; வங்காளதேச விடுதலைப் போர்: வங்காளதேசத்தில் பாக்கித்தான் இராணுவம் 1,000 பொதுமக்களைப் படுகொலை செய்தது.
- 1976 &ndash; ஆப்பிள் நிறுவனம் ஸ்டீவ் ஜொப்ஸ், ஸ்டீவ் வாஸ்னியாக், ரொனால்டு வைன் ஆகியோரால் கலிபோர்னியாவில் தொடங்கப்பட்டது.
- 1979 &ndash; ஈரான் 99% மக்களின் ஆதரவான வாக்களிப்பின் மூலம் ஓர் இசுலாமியக் குடியரசாகியது. ஷாவின் அரசு முடிவுக்கு வந்தது.
- 1997 &ndash; **ஏல்-பாப் வால்வெள்ளி** (படம்) பூமியின் சுற்றுப்பாதை வீச்சைக் கடந்தது.
**சி. கணேசையர்** (பி.&nbsp;1878) **தி. வே. கோபாலையர்** (இ.&nbsp;2007) **சி. வி. ராஜேந்திரன்** (இ.&nbsp;2018)
# ஏப்ரல் 2007


**ஏப்ரல் 2007** 2007 ஆம் ஆண்டின் நான்காவது மாதமாகும். இம்மாதம் ஒரு ஞாயிற்றுக்கிழமை ஆரம்பமாகி 30 நாட்களின் பின்னர் ஒரு திங்கட்கிழமை முடிவடையும்.  

## சிறப்பு நாட்கள்
- ஏப்ரல் 1 - ஏப்ரல் முட்டாள்கள் நாள்
- ஏப்ரல் 8 - பெரிய ஞாயிறு
- ஏப்ரல் 14 - தமிழ்ப் புத்தாண்டு
- ஏப்ரல் 28 - தொழிலாளர் நினைவு நாள்

## நிகழ்வுகள்
- ஏப்ரல் 2 - சொலமன் தீவுகளில் இடம்பெற்ற நிலநடுக்கம் மற்றும் ஆழிப்பேரலைத் தாக்கங்களில் 15 பேர் வரையில் கொல்லப்பட்டனர்.(பிபிசி)
- ஏப்ரல் 3 - சார்க் நாடுகளின் 16வது வருடாந்த உச்சிமாநாடு புது டில்லியில் ஆரம்பமானது. (IHT) (VOA) (Hindu)
- ஏப்ரல் 7 - தமிழ்நாட்டில் செந்தூரில் நெடுஞ்சாலை அமைப்புக்கென கொண்டுசெல்லப்பட்ட வெடிபொருட்கள் அடங்கிய வாகனம் ஒன்று வெடித்ததில் 16 பேர் கொல்லப்பட்டனர். (AP via Houston Chronicle)
- ஏப்ரல் 10 - இலங்கையில் கொழும்புக்குத் தெற்கே 80கி.மீ. தூரத்தில் பேருந்து ஒன்று பாரவண்டி ஒன்றுடன் மோதியதில் 25 பேர் கொல்லப்பட்டனர். (பிபிசி)
- ஏப்ரல் 11 - வங்காள தேசத்தின் முன்னாள் பிரதமர் ஷேக் ஹசீனா கொலைக் குற்றம் சாட்டப்பட்டார். (பிபிசி)
- ஏப்ரல் 12 - இந்தியா அக்னி-III என்ற தரையில் இருந்து தரைக்கு ஏவப்படும் நடுத்தர ஏவுகணையை 3000 கி.மீ. தூரத்துக்கு வெற்றிகரமாகப் பரிசோதித்தது.(பிபிசி)
- ஏப்ரல் 16 - தமிழகத்தில் காஞ்சிபுரம் அருகே தொடருந்துத் தண்டவாளத்தைக் கடக்க முயன்ற ஒரு வாகனத்தின் மீது தொடருந்து மோதியதில் 11 பேர் உயிரிழந்தனர்.
- ஏப்ரல் 16 - ஐக்கிய அமெரிக்காவின் வேர்ஜீனியா பல்கலைக்கழகத்தில் இடம்பெற்ற துப்பாக்கிச் சூட்டு நிகழ்வில் 33 பேர் படுகொலை செய்யப்பட்டு 29 பேர் காயமடைந்தனர்.
- ஏப்ரல் 23 - முன்னாள் ரஷ்ய அதிபர் பொரிஸ் யெல்ட்சின் மாரடைப்பால் மாஸ்கோவில் காலமானார்.(வாஷிங்டன் போஸ்ட்)
- ஏப்ரல் 24 - பலாலி இராணுவத்தளம் மீது தமிழீழ விடுதலைப் புலிகளின் விமானங்கள் தாக்குதல் நடத்தின.(பிபிசி)
- ஏப்ரல் 25 - பூமியைப் போன்ற தட்பவெப்பநிலை காணப்படும் கோள் ஒன்றை ஐரோப்பிய அறிவியலாளர்கள் கண்டுபிடித்துள்ளனர். இந்த கிரகத்துக்கு `சுப்பர் பூமி' என்றும் பெயரிட்டுள்ளனர். தினக்குரல்
- ஏப்ரல் 27 - ரஷ்யாவின் இராணுவ ஹெலிக்கப்டர் ஒன்று செச்னியாவில் சூட்டு வீழ்த்தப்பட்டதில் 17 இராணுவத்தினர் கொல்லப்பட்டனர்.(ராய்ட்டர்ஸ்)
- ஏப்ரல் 27 - டில்லியில் பொது வைபவம் ஒன்றில் இந்திய நடிகை சில்பா செட்டியை முத்தமிட்டதை அடுத்து ஹொலிவூட் சினிமா நட்சத்திரமான ரிச்சர்ட் கியர் மீது பிடியாணை பிறப்பிக்கப்பட்டது. (பிபிசி)
- ஏப்ரல் 28 - இங்கிலாந்தின் கென்ட் பகுதியின் சில பகுதிகளில் இடம்பெற்ற நிலநடுக்கத்தால் மின்சாரம் துண்டிக்கப்பட்டுப் பல வீடுகள் சேதமடைந்தன.(பிபிசி)
- ஏப்ரல் 28 - 2007 துடுப்பாட்ட உலகக்கிண்ண இறுதிப்போட்டியில் அவுஸ்திரேலிய அணி இலங்கை அணியைத் தோற்கடித்து உலகக்கிண்ணத்தை மீண்டும் பெற்றுக்கொண்டது. (ஏபிசி)
- ஏப்ரல் 28 - பாகிஸ்தானில் இடம்பெற்ற தற்கொலைக் குண்டுவெடிப்பில் 22 பேர் கொல்லப்பட்டு உள்நாட்டு அமைச்சர் அஃப்தாப் ஷேர்ப்போ காயமடைந்துள்ளார். (பிபிசி)
- ஏப்ரல் 29 - வான்புலிகளின் இரண்டு வான்கலங்கள் கொழும்புக்கு வடக்கே 3மைல் தொலைவில் உள்ள கொலன்னாவை மற்றும் 10 மைல் தொலைவில் உள்ள கெரவலப்பிட்டி எண்ணெய் குதங்களையும் குண்டு வீசித் தாக்கின. (ரொய்ட்டர்ஸ்)
- ஏப்ரல் 29 - யாழ்ப்பாணத்திலிருந்து வெளிவரும் உதயன் நாளேட்டின் ஊடகவியலாளர் செல்வராஜா ரஜிவர்மன் (வயது 25) உந்துருளியில் வந்த அடையாளம் தெரியாத நபர்களினால் சுட்டுக்கொல்லப்பட்டுள்ளார். (புதினம்)
- ஏப்ரல் 30 - இரணைமடுக்கு அண்மையில் குண்டுவீச்சில் ஈடுபட்ட இலங்கையின் கிபீர் போர் விமானமொன்று விடுதலைப் புலிகளினால் சுட்டு வீழ்த்தப்பட்டது. இராணுவத்தினர் இதனை மறுத்திருக்கின்றனர். (தமிழ்நெட்)

---
# அமெரிக்கத் தமிழர்


**அமெரிக்கத் தமிழர்** எனப்படுவோர் தமிழ் பின்புலத்தைக் கொண்டு ஐக்கிய அமெரிக்காவில் குடியேறியவர்களாவர். அதிகமானோர் தமிழ்நாட்டில் இருந்தும் இலங்கையில் இருந்தும் கல்விக்காகவும் வேலைக்காகவும் அமெரிக்கா சென்று, அந்நாட்டில் குடியுரிமைச் சட்ட உரிமைகளின் அடிப்படையில் அந்நாட்டிலேயே குடியுரிமை பெற்றவர்களாவர். கடந்த 50 ஆண்டுகளுக்கும் மேலாக தமிழர் அங்கு குடியேறி வாழ்ந்து வருகின்றனர். ஈழத்தமிழரான ஆனந்த குமாரசுவாமி 1917 களிலேயே (கிட்டத்தட்ட 100 ஆண்டுகள்) அமெரிக்கா சென்று நுண்கலை அருங்காட்சியகத்தில் கீழைத்தேயப் பிரிவின் பணிப்பாளராகவும், ஆய்வாளராகவும் பணிபுரிந்து அங்கேயே குடியேறியவர் என்பது குறிப்பிடத்தக்கது. அத்துடன் மலேசியா, சிங்கப்பூர், இந்தோனேசியா, தென்னாப்பிரிக்கா, பிரஞ்சு மேற்கு இந்தியா, மற்றும் ஐக்கிய இராச்சியம் போன்ற நாடுகளில் இருந்தும் அமெரிக்கா சென்று குடியுரிமை பெற்றவர்களும் உள்ளனர். 1983 களின் பின்னர் இலங்கை இனப்பிரச்சினை காரணமாக உலகெங்கும் புலம்பெயர்ந்த ஈழத்தமிழர்களில் குறிப்பிட்ட எண்ணிக்கையானோர் அமெரிக்காவில் புகலிடம் பெற்றவர்களும் உளர்.  

/நியூ செர்சி, தமிழ் அமெரிக்கர்களுக்கு மத்திய இடம்.]]  
கலிபோர்னியா, நியூ செர்சி, டெக்சஸ் மாநிலங்களில் தமிழர்கள் செறிவாக வாழ்கின்றனர்.  

## மூன்றாம் நாடு வழங்கல்
ஆசிய நாடுகளில் புகலிடம் கோருவோர்களுக்கு அதே நாட்டில் குடியுரிமை வழங்கும் சட்டம் அந்நாடுகளில் இல்லாமையால் யுஎன்எச்சிஆர் போன்ற மனிதவுரிமை அமைப்புகள் மூன்றாம் நாடு வழங்கல் கொள்கையின் ஊடாக மூன்றாம் நாடுகளில் குடியுரிமை பெற்று வழங்கிவருகிறது. அதனடிப்படையில் தாய்லாந்து, ஹொங்கொங் போன்ற ஆசியநாடுகளின் ஊடாக அமெரிக்க குடியுரிமை பெற்றவர்களில் கணிசமான ஈழத்தமிழர்களும் அடங்குவர்.  

## தமிழ்க் கல்வி
அமெரிக்காவின் சில மாகாணங்களில் தமிழ் மொழி ஒரு பாடமாகக் கற்பிக்கப்படுகிறது. மாகாண வாரியாக தமிழ்ப் பாடங்களைக் கற்பிக்கும் கல்வி நிறுவனங்களின் பட்டியல் கீழே தரப்பட்டுள்ளது.  
- கலிபோர்னியா - கலிபோர்னியா பல்கலைக்கழகம், பெர்க்கிலி - உயர்நிலைப் படிப்பு
- மிச்சிகன் - மிச்சிகன் பல்கலைக்கழகம் - உயர்நிலைப் படிப்பு
- சிக்காகோ - சிக்காகோ பல்கலைக்கழகம் - அடிப்படை, இளநிலை, உயர்நிலைப் படிப்புகள்
- நியூ யார்க் - கொலம்பியா பல்கலைக்கழகம் -உயர்நிலைப் படிப்பு
- மேடிசன் - விஸ்கான்சின் பல்கலைக்கழகம் - உயர்நிலைப் படிப்பு
- சிக்காகோ - அமெரிக்காவின் இந்தியவியல் நிறுவனம் - உயர்நிலைப் படிப்பு
- பிலடெல்பியா - பென்னிசில்வேனியா - உயர்நிலைப் படிப்பு
- மிச்சிகன் - மிச்சிகன் அரசுப் பல்கலைக்கழகம் - உயர்நிலைப் படிப்பு

## புகழ் பெற்ற அமெரிக்கத் தமிழர்கள்
- எஸ். ஆர். ஸ்ரீனிவாச வரதன் (2010 அமெரிக்க தேசிய அறிவியல் பதக்கம், 2007 ஏபல் பரிசு)
- சிவா ஐயாதுரை
- ஆனந்த குமாரசுவாமி
- சுப்பிரமணியன் சந்திரசேகர்
- எம். நைட் ஷியாமளன்
- இந்திரா நூயி
- இந்திரன் அமிர்தநாயகம்
- வெங்கட்ராமன் ராமகிருஷ்ணன், நோபல் பரிசு பெற்ற அறிவியலாளர்
- அர்ஜுன் அப்பாதுரை
- சிவலிங்கம் சிவானந்தன்
# கென்யத் துடுப்பாட்ட அணி


**கென்ய துடுப்பாட்ட அணி** அனைத்துலக துடுப்பாட்டப் போட்டிகளில் கென்யாவுக்கா விளையாடுகின்றது.  
கென்ய அணி தேர்வுத் துடுப்பாட்ட போட்டிகளில் பங்குபெறாத அணிகளுள் சிறந்த அணியாக திகழ்கின்றது. ஆபிக்க கண்டத்தில் தென் ஆபிரிக்க அணிக்கு அடுத்ததாக கென்ய அணியே வலுமிக்க அணியாகும். கென்ய அணி 2007 உலகக்கோப்பை துடுப்பாட்டம் (கிரிக்கெட்) போட்டிகளில் பங்கு பெற்றும் தகுதியைp பெற்றுள்ளது.
# நெதர்லாந்துத் துடுப்பாட்ட அணி

**நெதர்லாந்துத் துடுப்பாட்ட அணி** (Netherlands national cricket team) அனைத்துலக துடுப்பாட்டப் போட்டிகளில் நெதர்லாந்துக்காக விளையாடுகின்றது. நெதர்லாந்து அணி 2007 துடுப்பாட்ட உலகக்கோப்பை போட்டிகளில் பங்கு பெறும் தகுதியை பெற்றுள்ளது.  

நெதர்லாந்தில் 19 ஆம் நூற்றாண்டில் துடுப்பாட்டம் அறிமுகமானது. இருப்பினும், தற்காலத்தில் இங்கு பிற விளையாட்டுக்கள், குறிப்பாக கால்பந்தாட்டம், கூடுதலாக விரும்பி விளையாடப்படுகின்றது.
# மோகமுள் (புதினம்)


**மோகமுள்** தி. ஜானகிராமன் எழுதிய புகழ்பெற்ற ஒரு புதினம் ஆகும். இது தமிழ்த் திரைப்படமாக வெளிவந்தது. கருநாடக இசையோடு தொடர்புடைய புதினமாக எழுதப்பட்டிருந்தது.  

## கதை
அந்தணர் குலத்தில் பிறந்த பாபு மற்றும் மராட்டிய வம்சாவழித் தோன்றலாக, காலவோட்டத்தில் தஞ்சை பூமியில் தங்கி விட்ட இனத்தைச் சார்ந்த யமுனா ஆகியோரின் வாழ்வினையும், பாபு அவள் மீது கொள்ளும் சற்றே மரபு மீறிய காதலையும் பற்றியதான இப்புதினம், ஜானகிராமனின் இதர பல புதினங்களைப் போலவே, கும்பகோணச் சூழலில், சுதந்திரத்திற்கு முந்தைய காலகட்டத்தில் புனையப்பட்டு, அக்கால கட்டத்திய நடைமுறைகளையும், சமுதாயச் சட்டங்களையும், நம்பிக்கைகளையும் விரித்துரைத்து அக்காலத்தினை ஆவணப்படுத்தும் ஒரு இலக்கியமாகவே திகழ்கிறது. இதன் அடிநாதமாக கருநாடக இசை மற்றும் அதனைப் பழகுவோர் பற்றிய ஒரு விமர்சன நூலாகவும் இருப்பது இதன் சிறப்பு. இந்த இரண்டு கருத்துக்களும் ஒன்றோடொன்று முரண்படாது, ஒன்றையொன்று தாங்கிப் பிடித்ததாக அமைத்திருப்பது தி.ஜானகிராமனின் நுண்ணிய கருத்தாற்றலையும், தாம் எழுதும் விடயங்கள் பற்றி அவருக்கு இருந்த ஆளுமையையும் பறையறிவிக்கிறது.  

தி.ஜானகிராமனின் மிக அற்புதமான படைப்பு என இது இன்றளவும் போற்றப்படுகிறது.  

## திரைப்படம்
1995ஆம் ஆண்டு ஞானசேகரன் இயக்கத்தில் புதுமுகங்களைக் கொண்டு மோகமுள் எனும் பெயரில் திரைப்படமாகவும் இது வெளியானது. வணிக ரீதியாக அவ்வளவாக வெற்றி பெறவில்லை எனினும், விமர்சன ரீதியாக திரைப்படமும், இதில் இளையராஜாவின் இசையும் பாராட்டுப் பெற்றன.
# தமிழர் இணைப்பகம்

தமிழர் இணைப்பகம் உலகத்தமிழ் மக்களை ஒருங்கிணைக்கும் ஒரு இணைய குழுமமாகும். இது கடந்த வருடம் கனடாவை தளமாகக்கொண்டு இயங்குகின்றது. பிரதானமான, தமிழீழ தேசிய விடுதலை நோக்கியே தமிழர் இணைப்பகம் காணப்படுகின்றது. பல இணையங்களில் பல விடையங்கள் இருப்பினும். புதிய வித்தியாசமான முறையில் தாம் செயற்படப் போவதாக அவர்கள் சொல்லுகின்றனர்.  
இவர்களின் தனித்தன்மையாக அவர்கள் சொல்லும் விடையம்,  

**-: இரு மொழிகளிலும் கருத்துக்களம்**  
-: யாரும் எங்கிருந்தும் கருத்து வைக்கலாம்  
-: தமிழ் -தமிழ் எழுத தெரியாதவர்களும் இலகுவாக எழுத முடியும்  
-: நிஜத்தின் பிரதிபலிப்புக்கள்  
-: இணைய அரட்டை  
-: இன்னும் நீங்கள் விரும்பும், உங்களால் பரிந்துரைக்கப்படும் விடையங்கள் அனைத்தும் இணைப்படும்.  

எனவே நீங்களும் இணைந்து கொள்ளமுடியும், தமிழீழ தேசம் நோக்கிய ஊடகப்பணியில் நீங்களும் இணைந்து கொள்ளலாம்.
# எண்ணெண்

0,1,2,3,4,5,6,7 ஆகிய இலக்க குறியீடுகளைப் பயன்படுத்தி அனைத்து இலக்கங்களையும் குறிக்க பயன்படுத்தும் ஒரு முறை **எண்ணெண்** (octet) ஆகும். எட்டு குறியீடுகளை பயன்படுத்துவதால் எண்ணெண் எனப்பட்டது. இந்த குறிப்பு முறை கணினியியல் துறையில் பயன்படுகின்றது.  

## எடுத்துக்காட்டுகள்
தசம எண் -> எண்ணென்  
- 8 -> 10
- 9 -> 11
- 20 -> 24
# தமிழ்ப் பிராமணர்கள்


**தமிழ் பிராமணர்கள்** (*Tamil Brahmins*) எனப்படுவோர் தமிழகத்தில் வாழும், தமிழ் மொழி பேசும் தமிழ் பிராமணர்கள் ஆவர். இவர்கள் ஆந்திரா, கேரளா மற்றும் கருநாடகா போன்ற பிற மாநிலங்களிலும் வசிக்கின்றனர். இவர்களுள் குருக்கள் என்பவர்கள் சைவ சமயத்தையும், ஐயர் என்பவர்கள் ஸ்மார்த்தம் சமயத்தையும், ஐயங்கார் என்பவர்கள் ஸ்ரீவைஷ்ணவம் சமயத்தை பின்பற்றுவர்கள் என மூன்று குழுக்களாக உள்ளனர்.  

இலங்கைத் தமிழ் பிராமணர்கள் தங்கள் சமூகத்திற்குள் ஒரு சிறிய சிறுபான்மையினராக இருந்தாலும், யாழ்ப்பாண இராச்சியம் நிறுவப்பட்டதிலிருந்து, ஆரியச்சக்கரவர்த்தி வம்சத்தைச் சேர்ந்த தமிழ் பிராமணர்களின் குடும்பத்தால், இலங்கைத் தமிழ் சமூகத்தின் ஒருங்கிணைந்த பகுதியாக அவர்கள் இருந்து வருகின்றனர். 18 ஆம் நூற்றாண்டின் இரண்டாம் பாதியில், ஐயர் சாதியைச் சேர்ந்த தமிழ் பிராமணர்கள், இலங்கையில் சமீபத்தில் குடியேறியதன் மூலம் அவர்களின் சமூகம் முக்கியமாக பலப்படுத்தப்பட்டது.  

## பிரிவுகள்
தமிழ் பிராமணர்கள் இரண்டு முக்கிய பிரிவுகளாகப் பிரிக்கப்பட்டுள்ளனர்: சுமார்த்தம் மரபைப் பின்பற்றும் ஐயர்கள் மற்றும் ஸ்ரீ வைணவ மரபைப் பின்பற்றும் ஐயங்கார்கள்.  

### ஐயர்

இவர்கள் ஆதிசங்கரரின் அத்வைதத் தத்துவத்தைப் பின்பற்றுபவர்கள். அவர்கள் முக்கியமாக காவிரி டெல்டா மாவட்டங்களான நாகப்பட்டினம், தஞ்சாவூர், திருவாரூர் மற்றும் திருச்சிராப்பள்ளியில் குவிந்துள்ளனர், அங்கு அவர்கள் மொத்த மக்கள் தொகையில் கிட்டத்தட்ட 10% உள்ளனர். இருப்பினும், மிகப்பெரிய மக்கள் தொகையினர் நாகர்கோயிலில் வசிக்கின்றனர், இது நகரத்தின் மக்கள் தொகையில் 13% வரை உள்ளது. அவர்கள் சென்னை, கோயம்புத்தூர், மதுரை, திருச்சிராப்பள்ளி, தஞ்சாவூர், பாலக்காடு, ஆலப்புழா, கோழிக்கோடு, எர்ணாகுளம், கண்ணூர் மற்றும் திருவனந்தபுரம் ஆகிய இடங்களிலும் குறிப்பிடத்தக்க எண்ணிக்கையில் காணப்படுகிறார்கள்.  

### ஐயங்கார்

ஐயங்கார்கள் இராமானுஜரின் விசிஷ்டாத்வைதத் தத்துவத்தைப் பின்பற்றுபவர்கள். அவர்கள் இரண்டு பிரிவுகளாகப் பிரிக்கப்பட்டுள்ளனர்: வடகலை (வடக்கு கலை) மற்றும் தென்கலை (தெற்கு கலை), ஒவ்வொன்றும் மத சடங்குகள் மற்றும் மரபுகளில் சிறிய வேறுபாடுகளைக் கொண்டுள்ளன. அவர்கள் ஸ்ரீ வைணவ மரபைப் பின்பற்றுகிறார்கள்.  

## ஆதி சைவர்கள்/குருக்கள்
வைணவ மற்றும் சைவ மரபுகளைப் பின்பற்றி கோயில்களில் அர்ச்சகர்களாகப் பணியாற்றி பூஜைகள் செய்யும் பிராமணர்கள், தமிழ்நாடு அரசாங்கத்தால் சமூகத்திற்கு வெளியே '703.ஆதி சைவர்' மற்றும் '754.சைவ சிவாச்சாரியார்' என வகைப்படுத்தப்பட்ட ஒரு தனித்துவமான வகையை வழங்குகிறார்கள், இது '713.பிராமணர்' (பிராமணர்) இலிருந்து வேறுபட்டது. இந்த பூசாரிகள் வைணவ மரபிலும், தமிழ்நாட்டின் பாண்டிய பகுதிகளிலும் "பட்டர்" என்றும், சைவ மரபிலும் வடதமிழ்நாட்டில் அவர்கள் "அய்யன்" அல்லது "குருக்கள்" என்றும் அழைக்கப்படுகிறார்கள். கொங்கு நாட்டில், அவர்கள் ஆதி சைவர்கள் (ஆசிசைவர்கள், ஆதி-சைவர்கள், முதலியன; சமசுகிருத ஆதிசைவ, ஆதிஷைவ) அல்லது சிவாச்சாரியர்கள் என்றும் அழைக்கப்படுகிறார்கள். அவர்கள் ஆகமங்களையும், வேதங்களையும் பின்பற்றுகிறார்கள்.
# மோன்ஸ்டர்ஸ், இன்க்


**மோன்ஸ்டர்ஸ், இன்க்.** (**Monsters, Inc.**) 2001-ஆம் ஆண்டு வெளிவந்த ஆங்கிலத் திரைப்படமாகும். பீட் டாக்டெர் இயக்கத்தில் வெளிவந்த இது ஒரு 'இயக்கமூட்டிய திரைப்படம்' (Animation movie) ஆகும். பல திரைப்பட நடிகர்கள் இத்திரைப்படக் கதாபாத்திரங்களுக்குக் குரல் கொடுத்துள்ளனர் என்பது குறிப்பிடத்தக்கது.  

## வகை
இயக்கமூட்டியபடம் / சிறுவர்படம்  

## விருதுகள்
இத்திரைப்படம் 2001-ஆம் ஆண்டிற்கான 'சிறந்த இசை' ('Best Music, Original Song') என்ற ஆஸ்கார் விருதினைப் பெற்றது. இது தவிர வேறு 10 விருதுகளையும் பெற்றுள்ளது.  

## துணுக்குகள்

## ஆதாரங்கள்
# ஐராவதேசுவரர் கோயில்



**தாராசுரம் ஐராவதேசுவரர் கோயில்** தமிழ்நாட்டில் தஞ்சாவூர் மாவட்டம், கும்பகோணத்திற்கு அருகில் உள்ள தாராசுரம் என்னும் ஊரில் உள்ள ஓர் இந்துக் கோவில் ஆகும். இது ஒரு சிவன் கோயில் ஆகும். இக்கோவில் இரண்டாம் இராசராசனால் பொ.ஊ. 12ஆம் நூற்றாண்டில் கட்டப்பட்டது. இக்கோவில், கங்கைகொண்ட சோழீசுவரர் கோயில், பெருவுடையார் கோயில் ஆகிய மூன்றும் சேர்த்து அழியாத சோழர் பெருங்கோயில்கள் எனப்படுகின்றன.  

தஞ்சாவூர் அரண்மனை தேவதானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## உலகப் பாரம்பரிய சின்னம்
1987-ல், பெருவுடையார் கோயில், இயுனெசுகோ அமைப்பால் உலகப்பாரம்பரியச் சின்னமாக அறிவிக்கப்பட்டது.  

### கட்டிடக்கலை

ஐராவதேசுவரர் கோயில் திராவிட பாணியில் கட்டப்பட்டுள்ளது. தேர் வடிவிலமைந்த இக்கோயில் கரக்கோயில் என்ற வகையைச் சேர்ந்தது என்பதற்கான சான்றுகள் தமிழ் இலக்கியப் படைப்புகளில் காணப்படுகின்றன. தஞ்சாவூர் பெரிய கோயில் மற்றும் கங்கைகொண்ட சோழீசுவரம் கோயில் இரண்டையும் விடச் சிறியதாக இருப்பினும் இக்கோயில் நுணுக்கமான சிற்ப வேலைப்பாடுகள் மிகுந்ததாய் உள்ளது. கோயிலின் முதன்மை நுழைவாயில் கிழக்குப்புறத்தே அமைந்துள்ளது. கோயில் *விமானம்* 24&nbsp;மீ (80&nbsp;அடி) உயரங்கொண்டது. இம்மண்டபத்தின் தூண்கள் நுட்பமான அழகிய சிற்ப வேலைப்பாடுகளுடன் உள்ளன. தல புராணம் தெரிவிக்கிறது. இக்கோயிலுக்குள் காணப்படும் இந்திரன் அமர்ந்திருக்கும் ஐராவதத்தின் சிலை இக்கூற்றுக்குச் சான்றாக உள்ளது.  

எமதர்மன் சாபம் பெற்றதால் கொண்ட உடல் எரிச்சல் தீர இங்குள்ள குளத்தில் நீராடி விமோசனம் பெற்றதால், அக்குளம் "எமதீர்த்தம்" என அழைக்கப்படுகிற்து.  

இத்திருத்தலம் தொடர்பான மற்றொரு புராணமும் உள்ளது. மரணமற்ற பெருவாழ்வு வாழவும், தேவர்களை வெல்லவும் தாரன் என்ற அசுரன் இத்தலத்து இறைவனை பூசித்து, தவம் இருந்து தான் விரும்பிய அருளைப் பெற்றதால் இத்தலம் உள்ள இடம் தாராசுரம் என்றானது என்றும் கூறுகிறது.  

## நூல்
இத்திருக்கோயில் குறித்து "தாராசுரம் ஐராவதீசுவரர் திருக்கோயில் (இராசராசேச்சரம்)" என்ற நூலை முனைவர் குடவாயில் பாலசுப்ரமணியன் எழுதியுள்ளார்.  

## ஆதாரங்கள்

## வெளியிணைப்புகள்

- வேங்கடம் முதல் குமரி வரை 3/தாராசுரத்து ஐராவதேசுரர்
- Dharasuram Temple and Architecture - A Documentary (Tamil Heritage Foundation) - காணொளி
- http://www.saravanakumaran.com/2010/05/blog-post_17.html
- http://www.tamiloviam.com/unicode/printpage.asp?fname=06030406&week=jun0304
# மலைநாடு (கர்நாடகம்)

**மலைநாடு** தென்னிந்தியாவின் கர்நாடக மாநிலத்தில் உள்ள ஒரு பகுதி ஆகும். மலைநாடு என்பது மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியாகும். இதன் கிழக்குப் பகுதியில் தக்காணப் பீடபூமியும் தெற்கில் குடகுப் பகுதியும் மேற்கில் அரபிக் கடலும் எல்லைகளாக உள்ளன.  

மலைநாடு ஷிமோகா, சிக்மகளூர், உத்தர கன்னடா, ஹஸன் மாவட்டங்களின் பகுதிகளை உள்ளடக்கியுள்ளது.
# அரிமா

**அரிமா** என்பது சிங்கம் எனப்பொருள்படும். தமிழ் விக்கிபீடியாவில் அரிமா எனத்தொடங்கும் அல்லது அதனுடன் தொடர்புடைய கட்டுரைகள் கீழ் பட்டியலிடப்பட்டுள்ளன பொருத்தமான சுட்டிடில் சொடுகுவதன் மூலம் கட்டுரைப் பக்கங்களைப் அடையளாம்:  

- சிங்கம்
- அரிமா (பலகை விளையாட்டு)
- அரிமா சங்கம்
# ஆயுத உற்பத்தித் துறை

உலகிலேயே அதிகமாக தயாரிக்கப்பட்ட சுடுகலன் ஆகும்.]]  
**ஆயுத உற்பத்தித் துறை** ஆயுதங்கள், இராணுவத் தொழில்நுட்பம், இராணுவ உபகரணங்கள் போன்றவற்றை உற்பத்தி செய்து விற்பனை செய்யும் தொழிலாகும். இது உலகின் மிகப்பெரிய வணிக, அரச துறைகளில் ஒன்று. இதில் ஐக்கிய அமெரிக்கா முதன்மை பெறுகின்றது. ஐக்கிய அமெரிக்காவின் Federal Budget இல் ஆயுத விற்பனை 18% ஆக இருக்கின்றது. இது மற்ற எந்த நாட்டை விடவும் மிக அதிகமானது.  
## அதிகம் செலவு செய்யும் நாடுகள்
| **தர எண்** | **நாடு** | **செலவு ($ பில்லியன்.)** | **உலக பங்கு (%)** | **% GDP, 2011** |
| --- | --- | --- | --- | --- |
| 1 | align= 711.0 | align= 41.0 | align= 4.7 |  |
| 2 | align= 143.0 | align= 8.2 | align= 2.0 |  |
| 3 | align= 71.9 | align= 4.1 | align= 3.9 |  |
| 4 | align= 62.7 | align= 3.6 | align= 2.6 |  |
| 5 | align= 62.5 | align= 3.6 | align= 2.3 |  |
| 6 | align= 59.3 | align= 3.4 | align= 1.0 |  |
| 7 | align= 48.9 | align= 2.8 | align= 2.5 |  |
| 8 | align= 48.5 | align= 2.8 | align= 8.7 |  |
| 9 | align= 46.7 | align= 2.7 | align= 1.3 |  |
| 10 | align= 35.4 | align= 2.0 | align= 1.5 |  |
| **உலக மொத்தம் ** | '1735''' | '74.3''' | '2.5''' | } |

: SIPRI மதிப்பீடுகள்  
## மேலும் பார்க்க
- தனியார் போர்ப்படை நிறுவனம்
# சராவதி ஆறு


**சராவதி ஆறு** (*Sharavati* ) இந்தியாவின் கர்நாடக மாநிலத்தில் பாயும் ஓர் ஆறு ஆகும். இது தீர்த்தஹள்ளி வட்டத்தில் (தாலூக்காவில்) அம்புதீர்த்தா என்னும் இடத்தில் உற்பத்தி ஆகிறது. பின் மேற்குத் தொடர்ச்சி மலையின் ஊடாகப் பாய்ந்து செல்கிறது. ஜோக் அருவியும் இப்பகுதியில் தான் உருவாகிறது. பின் இந்த ஆறு ஹொனேவர் என்னும் இடத்தில் அரபிக் கடலில் கலக்கிறது.  

லிங்கன்மக்கி அணை இவ்வாற்றின் மீது பிரித்தானியர்களால் கட்டப் பட்டது. இரு நீர்மின் நிலையங்களும் இதன் மீது கட்டப்பட்டுள்ளன.  

சராவதி ஆற்றுப் படுகை பல்லுயிர் வளம் நிறைந்தது.
# ஏப்ரல் முட்டாள்கள் நாள்


**ஏப்ரல் முட்டாள்கள் நாள்** (*April Fools' Day* or *All Fools' Day*) என்பது ஏப்ரல் முதலாம் நாள் உலகம் முழுவதும் நகைச்சுவைக்காக கொண்டாடப்படும் ஒரு நாளாகும். இந்த நாளில் ஒருவரை ஒருவர் நகைச்சுவையாக ஏமாற்றி, பாதிக்கப்பட்டவர்களை *ஏப்ரல் முட்டாள்கள்* என்று அழைக்கிறார்கள். இந்த நாள் 19-ஆம் நூற்றாண்டு முதல் அறியப்பெற்றதாக இருந்தாலும், ஒவ்வொரு நாட்டிலும் இந்த நாள் பொது விடுமுறை அன்று.  

## வரலாறு
இந்நாள் எவ்வாறு, எப்போது ஆரம்பமானது என்பது குறித்த தெளிவான வரலாறு இல்லாதபோதும் பிரான்ஸ் நாட்டிலேயே இது முதன்முதலில் பின்பற்றப்பட்டது எனத் தெரிகிறது.  

16ம் நூற்றாண்டு வரை ஐரோப்பாவின் பல நாடுகளில் ஏப்ரல் 1 அன்றே புத்தாண்டு நாள் கொண்டாடப்பட்டு வந்தது. பின்னர் 1562 ஆம் ஆண்டளவில், அப்போதைய போப்பாண்டவரான 13வது கிரகரி என்பவர் பழைய ஜூலியன் ஆண்டுக் கணிப்பு முறையை ஒதுக்கி, புதிய கிரேகோரியன் ஆண்டுக் கணிப்பு முறையை நடைமுறைப்படுத்தினார். இதன்படி, ஜனவரி 1 அன்றுதான் புத்தாண்டு தொடங்குகிறது.  

எனினும், இந்தப் "புதிய" புத்தாண்டு நாளை ஐரோப்பிய தேசங்களும், அவற்றின் மக்களும் உடனேயே ஏற்றுக் கொள்ளவில்லை. அதற்குச் சில காலம் ஆனது. பிரான்ஸ் 1852 ஆம் ஆண்டிலும், ஸ்கொட்லாந்து 1660 ஆம் ஆண்டிலும், ஜெர்மனி, டென்மார்க், நோர்வே போன்ற நாடுகள் 1700 ஆம் ஆண்டிலும், இங்கிலாந்து 1752 ஆம் ஆண்டிலும், இந்தப் புதிய புத்தாண்டு நாளை அலுவல் முறைப்படி ஏற்றுக் கொண்டன.  

புதிய வழக்கத்தை ஏற்றுக் கொண்டு ஜனவரி முதலாம் திகதியை புத்தாண்டாகக் கொண்டாடத் தொடங்கிய மக்கள், இந்த பழைய வழக்கத்தைப் பேணி ஏப்ரல் மாதம் முதல் தேதியில் புத்தாண்டைக் கொண்டாடுபவர்களை ஏப்ரல் முட்டாள்கள் என்று அழைக்கத் தொடங்கினார்கள். இதிலிருந்து *ஏப்ரல் முட்டாள்கள் நாள்* தொடங்கிற்று எனும் கருத்து பரவலாக நிலவுகிறது. ஆனால், இதற்கு சான்றுகள் ஏதுமில்லை.  

1582 ஆம் ஆண்டுக்கு முன்னரேயே 1508 ஆம் ஆண்டில் பிரான்ஸ் தேசத்தில் முட்டாள்கள் நாள் கொண்டாடப்பட்டு வந்துள்ளது என்பதற்குச் சான்றுகள் உள்ளன. அதேபோல், டச்சு மொழியிலும் 1539 ஆம் ஆண்டுக் காலப்பகுதியில் முட்டாள்கள் நாள் பற்றிச் சொல்லப்பட்டிருப்பதை அறியக் கூடியதாக உள்ளது.  

1466-ஆம் ஆண்டு, மன்னன் பிலிப்பின் அரசவை விகடகவி, பந்தயம் ஒன்றில் வென்று மன்னனையே முட்டாளாக்கிய நாள் ஏப்ரல் முதலாம் நாள் என்றும் கூறப்படுகிறது.  

## அடிக்குறிப்புகள்
# மான்


**மான்** பாலூட்டி வகையைச் சேர்ந்த இரட்டைப்படைக் குளம்பிகள் வரிசையைச் சேர்ந்த ஒரு காட்டு விலங்கு. அறிவியலில் மான் இனத்தை **செர்விடே** (*Cervidae*) என்பர். இவை இலைதழைகளை உண்ணும் இலையுண்ணி விலங்காகும். மான் ஆடு மாடுகள் போல உண்ட உணவை இருநிலைகளில் செரிக்கும் அசைபோடும் விலங்குகள் வகையைச் சேர்ந்தது. மான்கள் உலகில் ஆஸ்திரேலியாவும் அண்டார்டிக்காவும் தவிர மற்ற எல்லா இடங்களிலும் வாழ்கின்றன. பார்ப்பதற்கு மிகவும் சாதுவாக இருக்கும். மான்களில் புள்ளிமான், சருகுமான், சம்பார் மான் என நிறைய வகைகள் உள்ளன. கனடாவிலும் சைபீரியா முதலிய வடநிலப் பகுதிகளிலும் வாழும் மூசு அல்லது எல்க் என்னும் காட்டுமான் தான் உலகிலேயே மிகப்பெரிய மான் இனம் ஆகும். இவற்றின் ஆண் மூசு, 2 மீட்டர் உயரமும் 540 – 720 கிலோ கிராம் (1200–1600 பவுண்டு) எடையும் உள்ள மிகப்பெரிய விலங்காகும்.  

மான்களில் பொதுவாக ஆண் மான்கள் மட்டுமே அழகான கொம்புகளைக் கொண்டிருக்கும். கொம்புகள் கிளைத்து இருப்பதால் ஆண்மானுக்கு *கலை* என்று பெயர் பெண்மானுக்கு சிறிய கொம்புகளோ அல்லது அவை இல்லாமலோ இருக்கும். பெண்மானுக்குப் *பிணை* என்று பெயர். மானின் குழந்தைக்கு (குட்டிக்கு), *மான்மறி* என்று பெயர்.  

இந்தியாவில் நிறைய மலைப்பகுதிகளில் பல வகையான மான்கள் காணப்படுகின்றன. மான்கள் அழிந்துவரும் இனமாக வகைப்படுத்தப்பட்டு அவற்றை வேட்டையாடுவதை இந்திய அரசு தடை செய்துள்ளது.  

## உயிரியியல்
### உணவு
மான்கள் இலை தழைகளையே முதன்மை உணவாகக் கொள்கின்றன. இவற்றின் வயிறு சிறிதாகவும் மற்ற அசைபோடும் விலங்குகளைப் போல சிறப்பமைப்புகளைப் பெறாமலும் உள்ளது. மேலும் இவற்றுக்கு ஊட்டச்சத்துக்கள் அதிகம் தேவைப்படுகிறது. எனவே மாடு செம்மறி ஆடு போன்ற விலங்குகள் உண்பதைப்போல சத்துக்குறைவான நார்ச் சத்து நிறைந்த உணவை இவை தின்பதில்லை. சத்து நிறைந்த துளிர்கள், புற்கள், பழங்கள் போன்றவற்றை உண்கின்றன. இவற்றின் கொம்பு வளர்ச்சிக்கு கால்சியமும் பாசுப்பேட்டும் மிகவும் தேவையாக இருக்கிறது  

### இனப்பெருக்கம்
மான்களில் குட்டிகளைத் தாய் மானே வளர்க்கிறது. மானின் சினைக்காலம் பத்து மாதங்கள். மான்கள் ஆகத்து முதல் திசம்பர் வரையில் இணை சேர்கின்றன. ஒன்று அல்லது இரண்டு குட்டிகள் ஈனும். அரிதாக மூன்று குட்டிகளும் ஈனுவது உண்டு. மான் குட்டி பிறந்த 20 நிமிடங்களிலேயே நிற்க முடிகிறது. மேலும் ஒரு வாரம் குட்டிகள் புற்களுக்குள் மறைந்து வாழும். பின்னர் தாயுடன் நடக்கத் தொடங்கும். குட்டிகள் தாயுடன் ஓராண்டு வரை வாழும். ஆண் குட்டிகள் அதன் பின் தன் தாயை மீண்டும் சந்திப்பதில்லை. ஆனால் பெண் குட்டிகள் வளர்ந்து தங்கள் குட்டிகளுடன் வந்து கூட்டமாக வாழக்கூடும்.  

## தோற்றக்குறிப்பு
## கொம்புகள்

நீர் மானைத் தவிர மற்ற மானினங்கள் அனைத்திலும் ஆண் மான்களுக்குக் கொம்புகள் உண்டு. பெண் மான்களுக்குப் பொதுவாக கொம்புகள் இல்லை எனினும் சில இனங்களில் சிறிய கொம்புகள் உள்ளன.  

கலையின் (கலை = ஆண்மான்) கொம்பு அதன் சமூக மதிப்பு நிலையைக் காட்டுகிறது. எடுத்துக்காட்டாக பெரிய கொம்புகளை உடைய மான்கள் அதன் கூட்டத்தில் உயர்ந்த நிலையில் இருக்கிறது. மேலும் அதன் கொம்புகள் விழுவதும் தள்ளப்போகிறது. கொம்புகள் மானின் மரபணுத் தரத்தையும் காட்டுகின்றன. பெரிய கொம்புகளை உடைய கலைகளின் நோய் எதிர்ப்புத் திறனும் தன் இனத்தைப் பெருக்கும் திறனும் மிகுதியாக இருக்கும்.  

## உள்ளினங்கள்
# விக்கிப்பீடியா:ஆண்டு நிறைவுகள்/ஏப்ரல் 2


**ஏப்பிரல் 2**: பன்னாட்டுக் குழந்தைகளின் புத்தக நாள், உலக மதியிறுக்க விழிப்புணர்வு நாள்  
- 1800 &ndash; லுடுவிக் வான் பேத்தோவன் தனது முதலாவது சிம்பொனியை வியன்னாவில் அரங்கேற்றினார்.
- 1900 &ndash; புவேர்ட்டோ ரிக்கோவுக்கு மட்டுப்படுத்தப்பட்ட சுயாட்சி வழங்கும் தீர்மானம் அமெரிக்க சட்டமன்றத்தில் நிறைவேற்றப்பட்டது.
- 1976 &ndash; இளவரசர் நொரடோம் சீயனூக் கம்போடியத் தலைவர் பதவியில் இருந்து விலகியதை அடுத்து, வீட்டுக் காவலில் வைக்கப்பட்டார்.
- 1979 &ndash; சோவியத், சிவெர்திலோவ்சுக் நகரில் உள்ள உயிரி-ஆயுத ஆய்வுகூடத்தில் தவறுதலாக ஆந்திராக்சு நுண்ணுயிரிகள் வெளியேற்றப்பட்டதால் 66 பேர் உயிரிழந்தனர், கணக்கிலடங்கா உயிரினங்கள் கொல்லப்பட்டன.
- 1982 &ndash; போக்லாந்து போர்: போக்லாந்து தீவுகள் மீது அர்கெந்தீனா போர் தொடுத்தது.
- 1984 &ndash; **ராகேஷ் சர்மா** (படம்) சோயூஸ் விண்கலத்தில் பயணித்து, விண்வெளி சென்ற முதலாவது இந்தியர் என்ற பெருமையைப் பெற்றார்.
**வ. வே. சு. ஐயர்** (பி.&nbsp;1881) **ந. மு. வேங்கடசாமி நாட்டார்** (பி.&nbsp;1884) **மு. தளையசிங்கம்** (இ.&nbsp;1973)
# விக்கிப்பீடியா:ஆண்டு நிறைவுகள்/ஏப்ரல் 3


**ஏப்பிரல் 3**:  
- 1505 &ndash; இலங்கையில் முதன் முதலாகப் போர்த்துக்கீசர் வந்திறங்கினர்.
- 1885 &ndash; விசைப்பொறிகளின் வடிவமைப்புக்கான செருமனியக் காப்புரிமத்தை காட்லீப் டைம்லர் பெற்றார்.
- 1895 &ndash; ஆஸ்கார் வைல்டு தாக்கல் செய்த அவதூறு வழக்கு விசாரணை ஆரம்பமானது, இறுதியில் தற்பால்சேர்க்கை குற்றத்திற்காக அவருக்கு சிறைத்தண்டனை வழங்கப்பட்டது.
- 1966 &ndash; சோவியத்தின் லூனா 10 விண்கலம் சந்திரனின் சுற்றுவட்டத்தை அடைந்தது. பூமியை விட வேறொரு விண் பொருளைச் சுற்ற ஆரம்பித்த முதலாவது விண்கலம் இதுவாகும்.
- 1973 &ndash; உலகின் முதலாவது நகர்பேசி அழைப்பை நியூயோர்க் நகரில் மோட்டோரோலா நிறுவனத்தின் மார்ட்டின் கூப்பர் மேற்கொண்டார்.
- 1974 &ndash; 13 அமெரிக்க மாநிலங்களில் ஆரம்பித்த கடும் சூறாவளி காரணமாக 315 பேர் உயிரிழந்தனர். 5,500 பேர் வரையில் காயமடைந்தனர்.
- 1975 &ndash; அமெரிக்காவின் பாபி ஃபிஷர் **அனத்தோலி கார்ப்பொவுடன்** (படம்) சதுரங்கப் போட்டியில் பங்குபற்ற மறுத்ததால் கார்ப்பொவ் உலக வெற்றிக்கிண்ணத்தைத் தனதாக்கிக் கொண்டார்.
**அ. சிதம்பரநாதச் செட்டியார்** (பி.&nbsp;1907) **ஔவை துரைசாமி** (இ.&nbsp;1981)
# பிரித்தானிய கணினிச் சங்கம்

**பிரித்தானிய கணினிச் சங்கம்** 1957 இல் இங்கிலாந்தில் ஆரம்பிக்கப்பட்ட கணினிச் சங்கம் ஆகும். இது ஐக்கிய இராச்சியத்தில் உள்ள கணினி அமைப்புகளில் முன்ணனி வகிக்கும் அமைப்புகளில் ஒன்றாகும்.  

இவ்வமைப்பானது 100 இற்கும் மேற்பட்ட நாடுகளில் 55, 000 அங்கத்துவர்களைக் கொண்டுள்ளது. இதன் நிர்வாக அலுவலகம் ஆனது இலண்டனிற்கு மேற்காக உள்ளது.  

### அங்கத்துவ நிலைகள்
இந்த அமைப்பில் அங்கத்துவ நிலை மற்றும் Fellow (FBCS) ஆகும். இவங்கத்துவ நிலையானது இலங்கையில் ஓர் தகமையாகக் கருதப்படுகின்றபோதில் இந்தியா போன்ற நாடுகளில் இச்சான்றிதழ்கள் பெரிதாகக் கருதப்படுவதில்லை.
# பந்து வீச்சாளர்

சுழற்பந்து வீச்சாளர் முத்தையா முரளிதரன் பந்துவீசும் காட்சி]]  
**பந்து வீச்சாளர்** என்பது துடுப்பாட்ட போட்டிகளின் போது பந்துவீசும் வீரரைக் குறிக்கும் பெயராகும். போட்டியின் போது பந்துவீச்சாளர் நடுகளத்தின் ஒரு முனையில் இருந்து மறுமுனையில் தயாராக இருக்கும் மட்டையாளரை நோக்கி வீசுவார். ஒரு பந்து வீச்சாளர் ஒரு வீச்சலகைத் தொடர்ந்து வீச முடியும். பிறகு மீண்டும் அடுத்த வீச்சலகிலும் வீசலாம். ஒரு பந்துவீச்சாளர் வீசக்கூடிய அதிகூடிய வீச்சலகுகள் போட்டி வகையைப் பொறுத்து வேறுபடும். பந்து வீச்சாளர் ஒருவர் திறமையான மட்டையாளராகவும் இருக்கும் சந்தர்ப்பத்தில் அவர் முழுவல்லாளர் என அழைக்கப்படுவார். பந்துவீச்சாளரைப் பந்துவீச்சு முறையைக் கொண்டு பல வகைகளாகப் பிரிக்கலாம்.  

## வேகப்பந்து வீச்சாளர்
வேகப்பந்து வீச்சாளர் பந்தை 160 கி.மீ./ம வேகம் வரை வீசுபவர்களாவர். இவர்களே பொதுவாகப் போட்டியில் முதலாவதாகப் பந்து வீசுபவர்களாவர். இவர்கள் பந்தை வீசும் முன்னர் நீண்ட தூரம் ஓடி உந்தத்தைப் பெற்று அவ்வுந்தத்தைப் பயன்படுத்திப் பந்தை வேகமாக வீசுவர்.  

## மிதவேகப் பந்துவீச்சாளர்
மிதவேகப் பந்துவீச்சாளர், இவர்கள் பந்தை மித வேகத்தில் வீசுபவர்களாவர்.  

## சுழற்பந்து வீச்சாளர்
சுழற்பந்து வீச்சாளர், இவர்கள் பந்தை மிக மெதுவாக வீசுபவர்களாவர். இவர்கள் நடுகளத்தில் படும் பந்தைச் சுழற்றுவதன் மூலம் பந்து வீசுவர். பொதுவாக சுழல் பந்து வீச்சாளர்கள் அதிக ஓட்டங்களை விட்டு கொடுப்பர் ஆனால் அவர்கள் மட்டையாளர்களை தனது தந்திரமான பந்து வீச்சின் மூலம் வீழ்த்துவர்.
# உலக உணவுத்திட்டத்தின் தாய் சேய் ஊட்டநலம்


உலக உணவுத் திட்டத்தின் **தாய் சேய் ஊட்டநலம்** ஆனது கீழ்வரும் குறிக்கொள்களைக் கொண்டது.  

- 5 வயதிற்குட்பட்ட சிறார்களின் எடை குறைவுக் குறையை தீர்த்தல்.
- பாலூட்டும் தாய்மார்கள் மற்றும் கருவுற்றிருக்கும் பெண்களின் ஊட்டநலத்தை மேம்படுத்த உதவுதல்.
- பிறக்கும் குழந்தைகளின் எடை குறையாமல் காத்து நோயெதெரிப்பைக் கூட்டுதல்.

2006 ஆம் ஆண்டில் படி உலக உணவுத்திட்டம் இலங்கையில் 12 மாவட்டங்களில் இத்திட்டத்தை நடைமுறைப்படுத்தியது. இதன்வழி 136, 400 பாலூட்டும் மற்றும் கர்பிணித் தாய்மார்களும் 5 வயதிற்குட்பட்ட 204, 600 சிறார்களும் இத்திட்டத்தால் பயனடைந்துள்ளனர்.
# சிவிங்கிப்புலி



**வேங்கை** அல்லது **சிவிங்கிப்புலி** (*Cheetah*) பூனைக்குடும்பத்தைச் சேர்ந்த ஊனுண்ணி வகையைச் சேர்ந்த பாலூட்டி விலங்காகும். இது நிலத்தில் வாழும் விலங்குகளிலேயே மிகவும் வேகமாக ஓடக்கூடியதாகும். இதனால் மணிக்கு 112 கி.மீ. முதல் 120 கி.மீ. (70 முதல் 75 மைல்) வேகத்துக்கு மேல் ஓட முடியும்.  

## உடல் அமைப்பு

சிவிங்கிப்புலி இளம் மஞ்சள் நிறத்தில் இருக்கும். வேங்கையின் தலை சிறியதாகவும், உடல் நீளமாகவும் கால்கள் உயரமாகவும், வால் நீளமாகவும் இருக்கும். இதன் உடல் முழுவதும் 2 முதல் 3 செமீ அளவுள்ள வட்டவடிவ கருப்புப் புள்ளிகள் காணப்படும். அதன் கீழ்வயிற்றுப்பகுதியில் புள்ளிகள் எதுவும் காணப்படாமல் வெள்ளை நிறத்தில் இருக்கும். வயதுவந்த ஒரு சிவிங்கிப்புலி 40 முதல் 65 கிகி எடையும், 112 முதல் 135 செமீ நீளமான உடலும், 84 செமீ நீளமுடைய வாலும் கொண்டிருக்கும். ஆண் சிவிங்கிப்புலிகள் பெண் சிவிங்கிப்புலிகளை விட சற்றுப் பெரிய தலையை உடையதாய் இருக்கும். ஆனால் ஒரு வேங்கையைத் தனியாகப் பார்க்கும் போது அது ஆணா, பெண்ணா என இனம் பிரித்துக் காண்பது கடினமே.  

## வசிப்பிடம்
வேங்கை மரத்தில் ஏறக்கூடிய திறமை உடையது. இது தான் வேட்டையாடிய உணவை தேவையான போது உண்பதற்காக மரத்தில் பாதுகாப்பாக சேமித்து வைக்கும். இவை பெரும்பாலும் மரத்திலும், புதர் மறைவிலும் தான் வசிக்கின்றன.  

## உணவுப்பழக்கம்
வேங்கை வேட்டையாடுதல் மூலமே உணவு தேடிக்கொள்கிறது. மான், குதிரை, முயல் உள்ளிட்ட உயிரினங்களை வேட்டையாடி உண்கிறது.  

## வாழ்க்கைமுறை
பெண் வேங்கைகள் 20 முதல் 22 மாதங்களில் இனப்பெருக்கம் செய்யும் பருவத்தை எட்டுகின்றன. ஆண் வேங்கைகள் 12 மாதங்களிலேயே இப்பருவத்தை எட்டி விடுகின்றன. பெண்சிவிங்கிப்புலியின் கர்ப்பகாலம் 98 நாட்கள் ஆகும். சிவிங்கிப்புலி குட்டிகள் பிறக்கும் போது வெறும் 150 முதல் 300 கிராம் எடையுள்ளனவாகவே உள்ளன. இந்த சிறுத்தைக்குட்டிகள் கழுகுகள், ஓநாய்கள் மற்றும் சிங்கங்களால் உயிரிழப்புக்கு உள்ளாகின்றன.  

சிவிங்கிப்புலிகள் ஆப்பிரிக்காவில் தோன்றி இந்தியாவில் பரவியிருக்கலாம் என நம்பப்படுகிறது. சிவிங்கிப்புலி இப்போது இந்தியா உள்ளிட்ட பல நாடுகளில் அற்றுப்போய்விட்டது. மேலும் ஆப்பிரிக்க கண்டத்தில் அழிந்துவரும் உயிரினமாக வகைப்படுத்தப்பட்டு வேட்டையாடுவது தடைசெய்யப்பட்டுள்ளது.  

## வேட்டைப் பயன்பாடு
இந்த விலங்கை பழங்காலத்தில் இருந்து மனிதர்கள் பழக்கப்படுத்தி வேட்டைக்காக பயன்படுத்தி வந்துள்ளனர். இந்தியத் துணைக்கண்டத்தில் குறுநில மன்னர்கள் பலர் சிவிங்கிப் புலியைப் பழக்கி, வெளிமான், முயல் போன்ற விலங்குகளை வேட்டையாடப் பயன்படுத்தினர்.  

## மேற்கோள்கள், அடிக்குறிப்புகள்
# மண்ணெண்ணெய்



**மண்ணெய்** அல்லது **மண்ணெண்ணெய்** (*Kerosene*) எனபது நிறமற்ற ஹைடிரோகார்பன் எரிபொருளாகும். இது பெற்றோலியத்திலிருந்து (மசகு எண்ணெய்) 150&nbsp;°C யிலும் 275&nbsp;°C யிலும் பிரித்தெடுக்கப்படுகிறது. ஜெட் என்ஜின் விமான எரிபொருளாகவும் நாளாந்த தேவைகளுக்கும் பயன்படுகிறது. மண்ணெய் விளக்குகள், அடுப்புகள் போன்றவற்றில் மண்ணெய் பயன்படுகிறது.  

மண்ணெண்ணெய் பொதுவாக இங்கிலாந்து, தெற்கு ஆசியா மற்றும் தெற்கு ஆபிரிக்கா ஆகிய நாடுகளில் **பாராஃபின்** என்று அழைக்கப்படுகிறது.மிகவும் பிசுபிசுப்புத் தன்மையைக் கொண்ட இது **மலமிளக்கும் மருந்தாகப்** பயன்படுகிறது.பெட்ரோலியத்திலிருந்து மெழுகுத் தன்மையுள்ள திடப்பொருள் பிரித்தெடுக்கப் படுகிறது. இதனை பாராஃபின் மெழுகு என்பர்.மண்ணெண்ணெய் மண்ணெண்ணெய் பரவலாக ஜெட் விமானத்தின் என்ஜின்கள் (ஜெட் எரிபொருள்) மற்றும் சில ராக்கெட் இயந்திரங்களில் பயன்படுத்தப்படும், ஆனால் பொதுவாக சமையல் மற்றும் லைட்டிங் எரிபொருள் மற்றும் எரி பொம்மைகளுக்குப் பயன்படுத்தப்படுகிறது. மண்ணெண்ணெய் விலை தள்ளுபடி அமைந்துள்ள ஆசியாவின் பகுதிகளில், இது வெளிப்பலகை கொண்ட மீன்பிடி படகுகளின் மொட்டார்களுக்கு எரி பொருளாகப் பயன்படுத்தப்படுகிறது.  

ஆசியா ஆப்பிரிக்கா போன்ற கிராமப்புற பகுதிகளில் மின் விநியோகம் கிடைக்காத அல்லது பயன்படுத்த முடியாத இடங்களில் மண்ணெண்ணெய் விளக்குகள் பரவலாகப் பயன்படுத்தப்படுகின்றன. இப்பகுதிகளில் மண்ணெண்ணெய் விளக்குகள் எரிய ஒரு நாளைக்கு 1.3 மில்லியன் பீப்பாய்கள் அல்லது வருடத்திற்கு கிட்டத்தட்ட 77 பில்லியன் லிட்டர் எண்ணெயை எடுத்துக்கொள்கின்றன.
# குத்துவிளக்கு (திரைப்படம்)


**குத்துவிளக்கு** 1972இல் திரையிடப்பட்ட ஈழத்து தமிழ்த் திரைப்படம் ஆகும். பெரும்பாலான வெளிப்புறக்காட்சிகள் யாழ்ப்பாணம், வடமராட்சிப் பகுதியில் பருத்தித்துறையை அண்டிய பகுதிகளில் படமாக்கப்பட்டன.  

பிரபல கட்டிடக்கலை நிபுணரான வி. எஸ். துரைராஜா தயாரித்த இத்திரைப்படத்தில் இரு நாட்டியக் கலைஞர்கள் முக்கிய பாத்திரங்களில் நடித்தனர். ஆனந்தன், லீலா நாராயணன் ஆகிய இவர்களுடன், ஜெயகாந்த், பேரம்பலம், எம். எஸ். ரத்தினம், எஸ். ராமதாஸ். சிங்கள நடிகை சாந்திலேகா முதலானோர் நடித்தார்கள். டபிள்யூ. எஸ். மகேந்திரன் இத்திரைப்படத்தின் ஒளிப்பதிவாளராகவும், இயக்குனராகவும் பணியாற்றினார். கவிஞர் ஈழத்து இரத்தினம் திரைக்கதை, வசனங்களை எழுதியதோடு இடம் பெற்ற சகல பாடல்களையும் எழுதினார். அக்காலத்தின் பிரபலமான இசையமைப்பாளரான ஆர். முத்துசாமி இசையமைத்தார். சங்கீத பூஷணம் எம். ஏ. குலசீலநாதன், மீனா மகாதேவன், ஆர். முத்துசாமி ஆகியோர் இப்பாடல்களைப் பாடினார்கள்.  

## கதைச் சுருக்கம்

ஒரு சாதாரண விவசாயக் குடும்பத்தின் கதை. ஏழை விவசாயியான வேலுப்பிள்ளைக்கும் (*பேரம்பலம்*), மனைவி லட்சுமிக்கும் (*சாந்திலேகா*) மூன்று பிள்ளைகள். தகப்பனுக்கு துணையாக குடும்பப்பொறுப்பை சுமக்கும் மூத்த மகன் சோமு (*ஜெயகாந்த்*), அவனது ஆசைத்தங்கைமார் மல்லிகா (*லீலா நாராயணன்*), ஜானகி (*பேபி பத்மா*) ஆகியோர் அடங்கிய அக்குடும்பத்தின் வாழ்க்கை துன்பங்களுடன் நகர்கிறது. அடுத்த வீட்டில் பணக்காரர் குமாரசாமி (*திருநாவுக்கரசு*), பணத்தையே முதன்மையாகக் கருதும் அவரது மனைவி நாகம்மா (*இந்திராதேவி*) - இவர்களுக்கு இரண்டு பிள்ளைகள். மகன் செல்வராஜா (*ஆனந்தன்*), நாகரீகச் சின்னமான மகள் ஜெயா. மல்லிகாவுக்கும், செல்வராஜாவுக்கும் காதல் ஏற்படுகிறது. ஆனால் இவர்கள் விருப்பத்துக்கு தடை போடுகிறாள், செல்வராஜாவின் தாய் நாகம்மா. கஷ்டப்பட்டு படித்து பல்கலைக்கழகம் சென்ற சோமு தன் தங்கைக்கு சீதனம் தேடுவதற்காக தன் படிப்பையும் இடையில் கைவிட்டு, தன்னையொத்த இளைஞர்களுடன் சேர்ந்து கூட்டுறவுப்பண்ணை விவசாயம் செய்து பணம் கொண்டு வருகிறான். ஆனால் இதற்கிடையில் செல்வராஜாவிற்கு வேறொரு பெண்ணைத் திருமணம் செய்ய ஏற்பாடுகள் நடக்க, சோமுவின் தங்கை மல்லிகா தற்கொலை செய்து கொள்கிறாள்.  

## துணுக்குகள்
- குத்துவிளக்கு படத்துக்கு பாடல் எழுதியவர் கவிஞர் ஈழத்து இரத்தினம். இவர் தமிழ்நாட்டில் வெளிவந்த எல்லாரும் இந்நாட்டு மன்னர் என்ற படத்தில் 'ஒன்றாகவே விழா கொண்டாடுவோம்' என்ற பாடலை எழுதிப் புகழ் பெற்றவர்.
- குத்து விளக்கு படத்தில் இடம்பெறும் "ஈழத்திரு நாடே" என்ற பாடல் அதில் வரும் 'ஈழம்' என்ற சொல்லுக்காக இலங்கை வானொலியினரால் தடை செய்யப்பட்டது.

- இலங்கைத் தமிழ்ச் சினிமாவின் கதை ‘குத்துவிளக்கு’ - மண் மணம் வீசிய திரைப்படம் பேசாமொழி: இதழ்-31, பங்குனி 20015

## வெளியிணைப்புகள்
- குத்துவிளக்கு-1972 - யூ டுயூபு காணொளி
# செயிண்ட். ஜோர்ஜ்ஸ், கிரெனடா



**செயிண்ட். ஜோர்ஜ்ஸ்** கிரெனடாவின் தலைநகரமாகும். இது கிரெனடா தீவின் தென்மேற்கில் கரிபியக் கடற்கரையில் அமைந்துள்ளது. 1999 ஆண்டு நகரின் மக்கள் தொகை 7,500 ஆக காணப்படது, நகரத்துக்கு சுற்றுப்புறமுள்ள பிரதேசத்தையும் இணைக்கும் பகுதியில் மொத்தம் 33,000 மக்கள் வசித்து வருகின்றார்கள். இது முன்னாள் பிரித்தானியாவின் காலனித்துவ நாடாக காணப்பட்ட வின்வாட் தீவுகளின் தலைநகரமாகவும் விளங்கியது. நகரம் பழைய எரிமலையொன்றின் வாயின் எச்சங்களால் ஆன மலைத்தொடர் ஒன்றால் சூழப்பட்டுள்ளது.  

## முக்கிய இடங்கள்

- கத்தோலிக்க பேராலயம்
- வர்ப் பாதை
- செயிண்ட். ஜோர்ஜ்ஸ் துறைமுகம்
- பிரஞ்சியரால் 1705 இல் கட்டப்பட்ட ஜோர்ஜ் கோட்டை.
- செயிண்ட். ஜோர்ஜ் சந்தை
- கிரெனடா ஏன்ஸ் கடற்கரை
- பொயிண்டே சேலைன்ஸ் விமானநிலையம்
- பாராளுமன்றம்
- ஆளுனர் இல்லம்
- பெட்ரிக் கோட்டைத் தொகுதி

## வரலாறு
செயிண்ட். ஜோர்ஜ்ஸ் 1650 இல பிரென்சியரால் அமைக்கபட்டது.  

## வெளியிணைப்புகள்
- செயிண்ட். ஜோர்ஜ்சின் படிமங்களின் தொகுப்பு
# விக்கிப்பீடியா:முதற்பக்கக் கட்டுரைகள்/ஏப்ரல் 2, 2007


**கனடா** வட அமெரிக்க கண்டத்தில் உள்ள உலகின் இரண்டாவது பெரிய நாடு ஆகும். வடக்கே வட முனையும், கிழக்கே அட்லாந்திக் பெருங்கடலும், தெற்கே அமெரிக்க ஒன்றியமும், மேற்கே பசிபிக் பெருங்கடலும் அமெரிக்க ஒன்றிய நாடுகளின் அலாஸ்கா மாநிலமும் எல்லைகளாக அமைகின்றன. கனடா பத்து மாகாணங்களையும் மூன்று ஆட்சி நிலப்பகுதிகளையும் கொண்ட கூட்டமைப்பு ஆகும். ஒட்டாவா கனடாவின் தலைநகரம் ஆகும். ஆங்கிலம், பிரெஞ்சு ஆகிய இரண்டும் கனடாவின் ஆட்சி மொழிகளாகும். 1999ஆம் ஆண்டு நிறுவிய நுனாவுட் ஆட்சி நிலப்பகுதியில், இனுக்டிடூட் மொழி ஆட்சி மொழியாகும்.  

---
**தேவநேயப் பாவாணர்** (பெப்ரவரி 7 1902- ஜனவரி 15 1981) மிகச்சிறந்த தமிழறிஞரும், சொல்லாராய்ச்சி வல்லுநருமாவார். இவர் 40க்கும் மேலான மொழிகளின் சொல்லியல்புகளைக் கற்று மிக அரிய சிறப்புடன் சொல்லாராய்ச்சிகள் செய்துள்ளார். மறைமலை அடிகளார் வழியில் நின்று தனித்தமிழ் இயக்கத்திற்கு அடிமரமாய் ஆழ்வேராய் இருந்து சிறப்பாக உழைத்தார். இவருடைய ஒப்பரிய தமிழறிவும் பன்மொழியியல் அறிவும் கருதி, சிறப்பாக "மொழிஞாயிறு தேவநேயப் பாவாணர்" என்று அழைக்கப் பட்டார்.
# அணில்


**அணில்** (*Squirrel*) மரத்தில் வசிக்கும் ஒரு கொறிணி ஆகும். அணில்கள் அமெரிக்கா, ஐரோவாசியா மற்றும் ஆபிரிக்காவையும் தாய் நாடாக கொண்டவை. பின்னர் ஆத்திரேலியாவுக்கு அறிமுகப்படுத்தப்பட்டன. . இவை 40 மில்லியன் ஆண்டுகளுக்கு முன்பே வாழ்ந்துள்ளன என ஆராய்ச்சிகள் கூறுகின்றன.  

## உடல் அமைப்பு

இந்தியாவில் காணப்படும் அணில்கள் வெளிர்சாம்பல் நிறத்தில் முதுகில் மூன்று கோடுகளுடன் காணப்படும். வால் அடர்த்தியான முடிகளுடன் மென்மையாக இருக்கும்மு. முதுகுப் பகுதியில் சிறியளவிலான மூன்று கோடுகள் காணப்படும். சிறிய கால்களுடன் மரங்களில் ஏறுவதற்கு வசதியாக கூர்மையான நகங்கள் இருக்கும். இவற்றின் முன்பற்கள் சற்று பெரியதாக கூர்மையாக இருக்கும். அணில்கள் கொறிக்கும் பாலூட்டி இனத்தைச் சேர்ந்தவை. பழங்களுக்குப் பெரும் சேதம் விளைவிப்பவை.  
கொறிக்காவிட்டால், முன்பற்களை அரைக்காவிட்டால் இவை வளர்ந்து வாயை அசைக்க முடியாதபடி செய்துவிடும். அதனால் அணில் பட்டினியால் இறந்து விடும்.  

## வசிப்பிடம்
அணில் மரங்களிலும், வீடுகளில் மறைவான இடங்களில் பறவையைப்போல் கூடு கட்டியும் வசிக்கும். தேங்காய் நார், பஞ்சு முதலியவைகளைக் கொண்டு கூடுகட்டும்.  

## வாழ்க்கைமுறை
அணில்கள் குட்டி போட்டு தங்கள் இனத்தைப் பெருக்குகின்றன. அணில்கள் தங்களுக்கு ஆபத்து வரும் போது பயங்கரமாக ஒலியெழுப்பி எதிரியின் கவனத்தைத் திசை திருப்பும்.
# வான்கோழி



**வான்கோழி** (*Turkey*) தரையில் வசிக்கும் பறவையினத்தைச் சேர்ந்த உயிரினமாகும். உயிரியலில் இது *ஃபாசியனிடே* (Phasianidae) என்னும் குடும்பத்தில், *மெலீங்கிரிடினே* (Meleagridinae) என்னும் துணைக்குடும்பத்தில், **மெலீகிரிஸ்** (Meleagris) என்னும் இனத்தைச் சேர்ந்தது என்பர்.  

## உடல் அமைப்பு
இது உருவத்தில் கோழியை விடப் பெரியதாகவும், சற்று பெரிய கழுத்தும் பெரிய இறக்கைகளும், குட்டையான வாலும் உடையது. உருவத்தில் பெரியதாக இருப்பதால் இதனால் பறக்க முடியாது. வேகமாகவும் ஓடாது.  

## வசிப்பிடம்
வான்கோழிகள் வீட்டில் வளர்க்கப்படுகின்றன. காட்டிலும் கூட்டமாக வசிக்கும்.  

## உணவுப்பழக்கம்
கோழிகளைப் போலவே தானியங்களையும், புழு, பூச்சிகளையும் உணவாக உட்கொள்ளும்.  

## வாழ்க்கைமுறை
வான்கோழிகள் முட்டையிட்டு குஞ்சு பொறித்துத் தங்கள் இனத்தைப் பெருக்குகின்றன. இவை தங்களுக்கு தீங்கு (ஆபத்து) ஏற்படும் என்று உணர்ந்தால் உரத்து (சத்தமாக) ஒலியெழுப்பும்.  

## வகைகள்
- பிரான்ஸ்
- வெள்ளை ஆலந்து
- பெல்ட்ஸ்வில்லி
# றசல் ஆர்னோல்ட்



**றசல் பிரேமகுமாரன் ஆர்னோல்ட்** (*Russel Arnold*, பிறப்பு: அக்டோபர் 25, 1973, கொழும்பு) இலங்கைத் துடுப்பாட்ட அணியின் முன்னாள் சகலதுறை ஆட்டக்காரர். சிறந்த களத்தடுப்பாளர். இவர் 44 தேர்வுத் துடுப்பாட்டப் போட்டிகளிலும் 180 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.  

## விளையாட்டு வரலாறு

1997ல் முதன்முதலாக டெஸ்ட் தொடரில் பாகிஸ்தான் துடுப்பாட்ட அணிக்கு எதிராக விளையாட ஆரம்பித்த இவர், அதே வருடத்தில் தென்னாபிரிக்க அணிக்கு எதிராக தனது முதலாவது ஒருநாள் போட்டியில் விளையாடினார். தொடக்கத்தில் ஆரம்ப துடுப்பாட்டக்காரராக சர்வதேச போட்டிகளில் விளையாடிய ஆர்னோல்ட் பின்னர் 5ம், 6ம் துடுப்பாட்டக்காரராக விளையாடி வருகிறார். ஆட்டத்தின் மிகச்சிக்கலான நேரத்திலும் கலங்காமல் விளையாடக்கூடியவர் என்ற பெயரைக் கொண்டவர். ஒருநாள் ஆட்டத்தில் இலங்கை அணியை பலமுறை தனது அமைதியான ஆட்டத்தினால் காப்பாற்றியிருக்கிறார். சிறந்த களத்தடுப்பாட்டக்காரரும், அவசியமான நேரங்களில் திறமையாக பந்து வீசக்கூடியவருமாவார். மெதடிஸ்த கிறிஸ்தவரான இவரும் முத்தையா முரளிதரனும் இலங்கை அணியில் தற்போதுள்ள இரண்டு தமிழ் வீரர்களாகும்.  

## புள்ளி விபரம்
- டெஸ்ட் ஆட்டத்தில் இவர் பெற்ற அதிகூடிய ஓட்ட எண்ணிக்கை - 123 ( 1999ல் பாகிஸ்தான் அணிக்கு எதிராக லாகூரில் நடந்த ஆட்டத்தில்)
- ஒருநாள் ஆட்டத்தில் இவர் பெற்ற அதிகூடிய ஓட்ட எண்ணிக்கை - 103 ( 1999ல் சிம்பாப்வே அணிக்கு எதிராக புலவாயோ, சிம்பாப்வேயில் நடந்த ஆட்டத்தில்)
- இதுவரை டெஸ்ட் ஆட்டங்களில் 11 விக்கற்றுகளையும், ஒருநாள் ஆட்டங்களில் 38 விக்கற்றுகளையும் தனது பந்துவீச்சினால் கைப்பற்றியிருக்கிறார்.

## 2007 உலகக்கிண்ணத் தொடரில்
தென்னாப்பிரிக்க அணிக்கு எதிரான போட்டியில் முன்னணி வீரர்கள் எல்லோரும் குறைந்த ஓட்டங்களுடன் ஆட்டமிழந்து போய்விட, இவரும் திலகரட்ண டில்சானும் இணந்து 97 ஓட்டங்கள் எடுத்து இலங்கை அணியின் ஓட்டத்தொகையை ஓரளவு உயர்த்தினார்கள்.
# ஜோர்ஜ்டவுண், கயானா



**ஜோர்ஜ்டவுண்** கயானாவின் தலைநகரமும் அதன் பெரிய நகரமுமாகும். டெமெராரா ஆறு கடலில் கலக்கும் இடத்தில் அட்லாண்டிக் பெருங்கடல் கரையில் டெமாரா மயேயிகா பிராந்தியத்தில் அமைந்துள்ளது. இதன் அமைவிடம் ஆகும். இது கரிபியாவின் பூங்கா நகரம் என அழைக்கப்படுகிறது. ஜோர்டவுன் நகரம் 18 ஆம் நூற்றாண்டி சிறிய நகரமாக பிரெஞ்சு ஆட்சியின் போது உருவானது. 1781இல் காலனித்துவ ஆட்சி ஆங்கிலேயர் கைக்கு மாறியதும் ஆறுமுகத்தி இருந்த் சேற்று நிலங்களை நிரப்பி நகரைப் பெருப்பித்தனர்.
# விக்கிப்பீடியா:ஆண்டு நிறைவுகள்/ஏப்ரல் 4


**ஏப்பிரல் 4**: செனிகல் &ndash; விடுதலை நாள் (1960)  
- 1660 &ndash; ஆங்கிலேய உள்நாட்டுப் போரில் குற்றம் இழைத்தவர்களுக்குப் பகிரங்க மன்னிப்பு வழங்கும் அறிவிப்பை இங்கிலாந்தின் இரண்டாம் சார்லசு மன்னர் வெளியிட்டார்.
- 1905 &ndash; இந்தியாவில் இமாச்சலப் பிரதேசத்தில் இடம்பெற்ற நிலநடுக்கத்தில் 20,000 பேர் வரை உயிரிழந்தனர்.
- 1945 &ndash; இரண்டாம் உலகப் போர்: சோவியத் இராணுவத்தினர் அங்கேரியை செருமனியிடம் இருந்து விடுவித்துத் தமது கட்டுப்பாட்டுக்குள் கொண்டு வந்தனர்.
- 1949 &ndash; பனிப்போர்: பன்னிரண்டு நாடுகள் ஐக்கிய அமெரிக்காவின் தலைமையில் ஒருங்கிணைந்து நேட்டோ அமைப்பை உருவாக்கின.
- 1968 &ndash; அமெரிக்காவின் கறுப்பினத் தலைவர் **மார்ட்டின் லூதர் கிங்** (படம்) டென்னிசி மாநிலத்தில் மெம்பிசு நகரில் படுகொலை செய்யப்பட்டார்.
- 1975 &ndash; மைக்ரோசாப்ட் நிறுவனம் ஆல்புகெர்க்கியில் தொடங்கப்பட்டது.
- 1979 &ndash; பாக்கித்தானின் முன்னாள் அரசுத்தலைவர் சுல்பிக்கார் அலி பூட்டோ தூக்கிலிடப்பட்டார்.
**மனோன்மணீயம் பெ. சுந்தரனார்** (பி.&nbsp;1855) **கா. ம. வேங்கடராமையா** (பி.&nbsp;1912) **மகரம்** (இ.&nbsp;2001)
# தேள்


**தேள்** (*Scorpion*) என்பது கணுக்காலிகள் பிரிவைச் சேர்ந்த உயிரினமாகும். தேள்களில் கருந்தேள், செந்தேள் உள்ளிட்ட பல வகைகள் உள்ளன. காடுகள்,புதர்கள், மறைவான பகுதிகளில் வாழ்கின்றன. இவை பூச்சிகளையும், பிற சிறிய உயிரினங்களையும் உண்டு வாழ்கின்றன.  

அனைத்துத் தேளினங்களும் நச்சுக்கொடுக்கினைக் கொண்டிருந்தாலும் பெரும்பாலானவற்றின் நஞ்சு மனிதர்களுக்கு ஆபத்தை விளைவிப்பதில்லை. வயது வந்த மனிதர்களுக்கு இவற்றின் கடிக்கு மருத்துவம் தேவையில்லை. 25 இனங்கள் மனிதர்களைக் கொல்லக்கூடிய தன்மையுடைய நஞ்சினைக் கொண்டிருக்கின்றன. உலகின் சில பகுதிகளில் நச்சுத்தன்மை மிக்க தேள்களால் உயிரிழப்புகள் தொடர்ந்த வண்ணம் உள்ளன. எனினும் இப்பகுதிகளில் மருத்தவ வசதி குறைந்த இடங்களாகவே உள்ளன.  

## உடலமைப்பு
இதன் உடல் கணுக்களால் ஆனது. இது ஆறு கால்களும், இரண்டு முன்பக்கக் கொடுக்குகளும்  
கொண்டிருக்கும். இதன் வால் கணுக்களாகவும், நுனியில் ஒரு நச்சுத்தன்மையுள்ள கூர்மையான கொடுக்கும் கொண்டிருக்கும். முன்பக்கக் கொடுக்குகள் இரையைக் கவ்விப் பிடிப்பதற்கும், பின்பக்கக் கொடுக்கு இரை அல்லது எதிரிகள் மீது நஞ்சைப் பாய்ச்சிக் கொல்வதற்கும் உதவுகின்றன.  

## வாழ்க்கை முறை

தேள்கள் பிறந்தவுடன் குறிப்பிட்ட பருவத்தை எட்டும் வரை தாயின் முதுகில் வைத்துப் பராமரிக்கப்படுகின்றன. தேள்களின் ஆயுட்காலம் 4 முதல் 25 ஆண்டுகள் ஆகும்.
# சுத்தியல்



**சுத்தியல்** பொருட்களை அடிப்பதற்குப் பயன்படும் ஒரு கருவி ஆகும். இதன் முதன்மையான பயன்கள், ஆணி அடித்தல், ஒரு பொருளின் பகுதிகளைப் பொருத்துதல், பொருட்களை உடைத்தல் போன்றவையாகும். பெரிய சுத்தியல் சம்மட்டி எனப்படும்.  

சுத்தியலைக் கைகளாலோ இயந்திரங்களாலோ இயக்கலாம். இது மனிதன் பயன்படுத்திய பழங்கருவிகளில் ஒன்று ஆகும். சுத்தியல்கள் ஆயுதங்களாகவும் பயன்படுகின்றன.
# வார்ப்புரு:Original research

<noinclude>  

## பயன்பாடு
The default words **"article or section"** are replaceable: produces:  

A date parameter can also be used to inform other editors of the time the tag has been in place: produces:  

This template will categorize articles into :Category:சொந்த கருத்துக்களைக் கொண்டிருக்கக்கூடிய கட்டுரைகள்.
# விக்கிப்பீடியா:புத்தாக்க ஆய்வு கூடாது



விக்கிப்பீடியா ஒரு மூன்றாம் நிலைத் தரவுதளம். இதில் முதல்நிலை ஆய்வுகளைப் பதிவு செய்ய இயலாது. ஒரு விசயத்தைக் குறித்து பிறர் பதிவு செய்துள்ளதை மட்டும் மேற்கோள் சுட்டி தகவல்களைப் பதிவு செய்யலாம். ஒருவர் தனக்குப் புதிதாகத் தோன்றிய கருத்துகள், தான் செய்த ஆய்வுகள், ஒப்பீடுகள் போன்றவற்றை இங்கு பதிவு செய்ய இயலாது. அவ்வாறு பதிவு செய்வதற்கான தளம் விக்கிப்பீடியா அன்று. நூல்கள், ஆய்விதழ்கள் போன்றவையே அதற்கு சரியான இடமாகும்.